28/01/2013 | Administración LocalMunicipal
Curtis
Aprobación definitiva da Ordenanza municipal do servizo de axuda no fogar

ó público o acordo de aprobación inicial da “Ordenanza municipal do servizo de axuda no fogar do Concello de Curtis” polo prazo de trinta días hábiles sen que contra o mesmo se teñan presentado reclamación ou suxestión algunha, enténdese definitivamente adoptado o acordo ata o de agora provisional, e procédese á publicación do texto íntegro do regulamento que a continuación se transcribe: INDICE. EXPOSICIÓN DE MOTIVOS. CAPÍTULO I: DISPOSICIÓNS XERAIS Artigo1º.- Obxecto. Artigo 2º.- Ámbito de aplicación. Artigo 3º.- Definición e obxectivos do servizo Artigo 4º.- Contido do servizo. Artigo 5º.- Persoas destinatarias. Artigo 6º.- Dereitos das persoas usuarias. Artigo 7º.- Deberes das persoas usuarias. Artigo 8º.- Causas de extinción e modificación do servizo. Artigo 9º.- Causas de suspensión temporal do servizo. CAPITULO II. DA PRESTACIÓN DO SERVIZO. SECCIÓN 1ª. DISPOSICIÓNS COMÚNS. Artigo 10º.- Formas de prestación do servizo. Artigo 11º.- Requisitos especificos. SECCIÓN 2ª. DA PRESTACIÓN DO SERVIZO POLO CONCELLO DE CURTIS. Artigo 12º.- Modalidades de acceso ao servizo, organización e procedemento. Artigo 13º.- Desenvolvemento da prestación do servizo. Artigo 14º.-Intensidade na prestación do servizo. Artigo 15º.- Determinación da capacidade económica do sistema de atención a persoas usuarias de dependencia. Artigo 16º.- Determinación da capacidade económica das persoas usuarias de prestación básica. Artigo 17º.- Participación no financiamento do servizo das persoas dependentes con dereito de atención recoñecido como usuarias do servizo de axuda no fogar. Artigo 18º.- Participación das persoas usuarias no financiamento do servizo de axuda no fogar de prestación básica. Artigo 19º.- Afectación dos ingreos municipais polo copagamento dos servizos. Artigo 20º.- Da coordinación coas entidades privadas que atendan a persoas usuarias financiados total o parcialmente con fondos públicos. Artigo 21º.- Obrigados ao pagamento. Artigo 22º.- Nacemento da obriga de pago. Artigo 23º.- Infraccións e sancións. DISPOSICIÓN DEROGATORIA. DISPOSICIÓN DERRADEIRA. A Lei 7/1985, de 2 de abril, reguladora das bases de Réxime Local (BOE nº 80, do 3 de abril de 1985), establece no seu artigo 25,2k) que os concellos exercerán, en todo caso, competencias nos termos da lexislación do Estado e das Comunidades Autónomas en materia de prestación de servicios sociais e de promoción de reinserción social. A Lei 13/2008, de 3 de decembro, de servizos sociais de Galicia, regula o dereito de todos as persoas aos servizos sociais, correspondéndolles, aos poderes públicos, garantir este dereito, posibilitando así que as liberdades e igualdades entre individuos sexan reais e efectivas, tal e como consagra a propia Contitución Española. A Lei 13/2008, de 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar coma un servizo cosistente en ofrecerlles un conxunto de atencións ás persoas ou familias no seu propio domicilio, para facilitar o seu desenvolvemento e permanencía no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos a xetión da axuda no fogar. Coa entrada en vigor da Lei 39/2006, de 14 de decembro, de Promoción da Autonomía Persoal e Atención ás persoas en situación de dependencia, así como a normativa estatal e galega que que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regual o servizo de axuda no fogar, se estableceron as pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais, da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. Coa aprobación e publicación do Decreto 99/2012, do 16 de marzo, polo que se regulan os servizos sociais comunitarios e o seu financiamento, faise necesario adaptar a normativa municipal existente en materia de axuda no fogar co fin de dar cumprimento ao establecido na disposición derradeira primeira do citado decreto. Polo tanto estableceranse as novas regras de cálculo para o copagamento dos servizos. Concretamente, no servizo de axuda no fogar (SAF) para persoas en situación de dependencia que teñen o dereito de atención recoñecido, establécese o copago directamente vinculado á capacidade económica das perosa, o que permite evitar disparidades entre os diferentes puntos do territorio, así como conferir sutentabilidade ao sistema, ao supoñer un incremento das cantidades recadadas en concepto de participación progresiva e equitativa das persoas usuarias no fianciamento do servizo que reciben. Igualmente, regúlanse as regras apra o establecemento da participación económica das persoas usuarias do servizo de axuda no fogar (SAF) de carácter básico. En conscuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello de Curtis, de conformidade co marco normativo referenciado que confire aos concellos a potestade regulamentaria, e de autoorganización dentro da esfera das súas competencias, regula os requisitos e condicións do servizo de axuda no fogar municipal, a través da presente ordenanza. É obxecto desta ordenanza a regulación do servizo de axuda no fogar desenvolvido polo concello de Curtis, de acordo con toda a normativa existente nesta materia: Lei 7/1985, de 2 de abril, Reguladora das Bases do Réximen Local. Lei 13/2008, de 3 de decembro de Servizos Sociais de Galicia. Decreto 240/1995, do 28 de xullo que regula os Servizos Sociais de Atención Primaria. Lei 39/2006, do 14 de decembro de Promoción da Autonomía Persoal e atención as Persoas en situación de Dependencia. Real Decreto 504/2007, de 20 de abril, polo que se aproba o baremo de valoración da situación de dependencia establecido pola Lei 39/2006, do 14 de decembro, de promoción da autonomía persoal e atención ás personas en situación de dependencia. Real Decreto 727/2007, de 8 de xuño, sobre criterios para determinar as intensidades de proteción dos servizos e a contía das prestacións económicas da Lei 39/2006, do 14 de decembro, de Promoción da Autonomía Persoal e Atención ás Persoas en Situación de Dependencia. Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia. Decreto 99/2012, do 16 de marzo, polo que se regulan os servizos sociais comunitarios e o seu financiamento, O establecido nesta ordenanza é de aplicación ao servizo de axuda no fogar que se desenvolve no concello de Curtis, dentro do ámbito das competencias municipais en materia de servizos sociais.1. O servizo de axuda no fogar é un servizo público de carácter local, consistente en ofrecer un conxnto de atencións ás persoas ou unidades de convivencia no propio domicilio, para facilitar o seu desenvolvemento e a permanencia no seu contorno habitual.2. O servizo de axuda no fogar poderá prestarse, a calquera persoa ou unidade de convivencia, para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores cn déficits de autonomía e persoas con discapacidade, especialmente cando carezan de apoio persoal no seu medio inmediato.3. O servizo de axuda no fogar ten por obxecto prestar un conxunt de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada en cada caso polos servizos sociais, no marco do servizo de axuda no fogar poderán prestarse os seguintes tipos de atención de carácter básico: a. Atencións de carácter personal na realización das actividades básicas da vida diaria, tales como: I. Asitencia para levantarse e deitarse. II. Apoio no coidado e hixiene persoal, así como para vestirse. III. Control do réxime alimentario e axuda, se é o caso, para alimentarse. IV. Supervisión, cando proceda, das rutinas de administración de medicamentos prescritas por facultativos. V. Apoio para cambios posturais, mobilizacións, orientación espacio-temporal. VI. Apoio a persoas afectadas por problemas de incontinencia. b. Atencións de carácter persoal na realización doutras actividades da vida diaria, tales como: I. Acompañamento fóra do fogar para acudir a consultas ou tratamentos. II. Apoio na realización de xestións necesarias e urxentes. c. Atención das necesidades de carácter deméstico e da vivenda, tales como: I. Limpeza e mantemento da hixiene e saluridade da vivenda. II. Compra de alimentos e outros produtos de uso común. III. Preparación dos alimentos. IV. Lavado e coidado das prendas de vestir. V. Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d. Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á efectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a. Actividades de acompañamento, socialización e desenvolvemento de hábitos saudables. b. Prestación de atención a distancia mediante dispositivos de teleseguimento, teleasistencia e similares. c. Adaptación funcionais do fogar. d. Servizo de podoloxía. e. Servizo de fisoterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolverán fóra do marco do domicilio da persoa usuaria, sempre que, de acordo coa prescición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: a. A realización de actividades domésticas, que non fosen incluidas no proxecto de intervención e no acordo de servizo. b. Actuacións, que polo seu carácter sanitaria, deban en todo caso, ser realizadas por perosal facultativo.1. O servizo de axuda no fogar estará abertoa todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores, en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade de acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e utilizaren o servizo en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración determinadas en cada caso.4. A recibiren unha informacións de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asginada unha persoa profesional de referencia que actúe como interlocutora principal e que asegure a coherencia da intervención.6. A coñeceren a organización e o regulamento do servizo.7. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.8. A coñeceren a situación do seu expediente.9. A seren informadas, de maneira clara e precisa, sobre a intervención prevista e elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.10. Á calidade dos servizos recibidos e a presentaren queixas e suxestións á persoa coordinadora do servizo.11. Ao respecto dos seus dereitos lingüísticos, garantindo, en todo caso, o desenvolvemento da actividade do servizo dende a práctica dunha oferta positiva do idioma galego. As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: 1. Cumprir as normas, requisitos e procedementos para o acceso aos diferentes servizos.2. Facilitar a información precisa e veraz sobre as circunstancias determinantes para o acceso e utilización dos servizos, así como comunicar ao persoal de referencia, os cambios de circunstancias familiares, sociais ou financeiras que puideran resultar relevantes na asignacion, modificación, suspensión ou extinción das prestacións ou servizos.3. Cumprir coas condicións do servizo, facilitando e colaborando na execución das tarefas do persoal ao seu cargo e pondo á súa disposición, cando se trate dun servizo realizado no domicilio, os medios materiais necesarios.4. Colaborar co persoal encargado so seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inservición social.6. Facilitar e cooperar no seguimento, avaliación e inspección do servizo.7. Respectar a dignidade persoal e profesional das persoas que lles presten o servizo, así como respectar os límites das súas obrigas laborais.8. A comunicar, con dez días de antelación, en circunstancias ordinarias previsibles, calquera ausencia temporal que puídese impedir ou dificultar a execución dos servizos que, se fose o caso, se prestasen no seu domicilio.1. Son causas de extinción do servizo de axuda no fogar, as seguintes: a. A renuncia da persoa usuaria. b. O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c. Traslado definitivo da súa residencia a outro concello. d. Falecemento da persoa usuaria. e. Incumprimento reiterado das deberes e obrigas establecidas para as persoas usuarias na prestación do servizo. f. A falta reiterada de pagamento do servizo. g. Desaparición das cuasa que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3. Cando se trate dun servizo público de axuda no fogar, asignado a persoas en situación de dependencia, na correspondente resolución de Programa Individual de Atención, consonte o establecido na Orde de 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a Autonomía e Atención á Dependencia, o procedemento para a elaboración do Programa Individual de Atención e a organización e funcionamento dos órganos técnicos competentes, modificado polo Decreto 148/2011, do 7 de xullo, a incoacion por parte da entidade titular do servizo, dun expediente de extinción ou modificación das condicións de prestación do servizo, deberá notificarse en todo caso ao órgano competente para ditar resolución do Programa Individual de Atención. Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. O servizo público de axuda no fogar será prestado polo concello de Curtis ben directamente, ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas.1. Existirá un profesional de referencia, que actuará como coordinador do servizo e que deberá estar en posesión dunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será e 0,02 profeionais en cómputo de xornada completa por persoa usuaria. Nos demais caso aplicarase a seguinte táboa: 2. O persoal que presta atención directa nos domicilios das persoas usuarias estará formado por auxiliaraes de axuda no fogar, que, no caso de prestar o servizo a persoas en situación de dependencia valorada, deberán estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.3. O seguemento da prestación do sevizo nos domicilios das persoas usuarias realizarase polo persoal coordinador sempre que as circunstancias o fagan necesario e, como mínimo, con carácter bimensual. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.4. O Concello de Curtis, e de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a. Un informe social, asinado por un traballador ou traballadora social da entidade titular do servizo. b. Un proxecto de intervención, asinado polo técnico responsable, segundo o Anexo II desta ordenanza. c. Un acordo de servizo asinado entre o Concello de Curtis e a persoa usuaria, segundo o anexo I desta ordenanza. d. Informes de seguemento periódicos, que terán un carácter bimensual, ou extraordinarios, cando as circunstancias así o aconsellen. En todo caso o tratamento da información contida nos expedientes realizarase de acordo coa Lei 15/1999, do 13 de decembro, de protección de datos de carácter persoal. O acceso ao servizo de axuda no fogar municipal producirase de acordo co seguinte: 1. O acceso será prioritario e directo para as persoas que, tendo recoñecida unha situación de dependencia, se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos, establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e o dereito ás prestacións do sistema para a utonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos. Para estes efectos, o concello de Curtis, cando sexa o caso, procederá a dar ade alta as persoas en agarda, de acodo coa orde de prelación establecida no programa de asignación de recursos. As persoas para as que o programa individual de atención, determine o servizo de axuda no fogar como recurso principal ou idóneo terán, en todo caso, preferencia sobre aquelas ás que se lles asigne o servizo de axuda no fogar como respiro do coidador.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, o acceso ao servizo, logo da prescrición técnica do profesional de referencia resolverase en réxime de libre concorrencia, segundo o seguinte procedemento: a. Presentación da solicitude, dirixida ao Alcalde no Rexistro Municipal do Concello, acompañada da seguinte documentación: I. Fotocopia do DNI da persoa beneficiaria do servizo e das persoas que convivan no mesmo domicilio, de ser o caso. II. Fotocopia da tarxeta sanitaria da persoa solicitante. III. Certificado de convivencia. IV. Informe médico ou clínico sobre o seu estado de saúde. V. Certificado de discapacidade e/ou certificado do grao e nivel de dependencia, de ser o caso. VI. Xustificantes de ingresos da persoa solicitante e do resto dos membros da unidade de convivencia: 1. Fotocopia da última declaración da renda ou no seu defecto certificado de imputacións do IRPF expedido pola Axencia Tributaria.2. Cerfificados de todos os ingresos procedentes de salarios, pensións, subsidios e outros bens que posúan.3. Xustificante de aluguer de vivenda, de ser o caso.4. Calquera outra documentación que sexa requerida polo traballador/a social para a valoración do seu expediente. En todo caso, o tratamento da información contida nos expedintes individuais realizarase de acordo coa normativa vixente en materia de protección de datos de carácter personal. As solicitudes incompletas contarán cun prazo de 10 días para enmendar deficiencias, en caso de non facelo, serán arquivadas sen máis tramite tal como se establece na lexislación que regula o procedemento administrativo. b. As solicitudes presentadas serán valoradas polo/a traballador/a social dos servizos sociais comunitaros do concello, que, unha vez realizada a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidae e aplicación do baremo establecido a tal fin, segundo anexo III c. O departamento de Servizos sociais elaborará un Informe – proposta que será elevado ao órgano competente para ditar resolución. O prazo máximo para resolver será de tres meses. En caso favorable, a mesma terá a consideración de alta no servizo. No caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicacón do baremo. No caso de empate de puntuación, atenderase por orde temporal de demanda. En todo caso, darase prioridade de acceso ao servizo, ás persoas que teñan un dereito recoñecido de atención, dentro do sistema de autonomía e atención á dependencia. O acordo da Xunta de Goberno Local incluirá, no caso ser favorable, indicación expresa do número de horas que prestarán, relación de tarefas que se levarán a cabo e a porcentaxe de financiaicón da persoa usuaria sobre o custo total do servizo. No caso de ser desfavorable, o acordo deberá de motivar as razóns de denegación. d. Cando concorran circunstancias que aconsellen a intervención inmediata do servizo, a Alcaldía resolverá o expediente, á vista do informe-proposta do/a traballador/a social. Este informe conterá as causa que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. e. Para o inicio da prestación do servizo será requisito previo asinar o acordo de servizo, segundo o modelo establecido no anexo I desta ordenanza (anexo III da Orde de 22 de xaneiro de 2009). f. Anualmente, farase unha revisión de todoas as persoas beneficiarias do servizo, co fin de comprobar que cumpre as condicións para a continuidade do mesmo. Para a renovación anual do servizo, as persoas beneficiarias deberán presentar a documentación establecida no apartado a) deste artigo, agás aquela que xa conste no seu expediente individual.1. O prazo de alta no servizo, será como máximo dunha semana, dende que a persoa usuaria se lle asigna o recurso dendo o Programa de Asignación de Recursos para as persoas que acceden ao servizo na modalidade de dependencia, ou dende que se aproba a súa solicitude na Xunta de Goberno Local, para as persoas que acceden ao servizo na modalidade de libre concorrencia. Para as persoas usuarias ás que se lles concede o servizo, pola vía de urxencia, o praza de alta será como máximo de dous días.2. Previo ao inicio do servizo, o persoal técnico realizará unha avaliación da situación e establecerá un consenso coa persoa usuaria, sobre as actuacióins e tarefas a desenvolver no domicilio. Designarase tamén a persoa profesional de referencia.3. A asignación do persoal de atención directa farase en base ó perfil requerido para cada casa concreto e realizarase unha visita domiciliaria para a presentación do persoal de atención directa á persoa usuaria. Se a persoa beneficiaria, rexeita ao/á auxiliar de axuda no fogar que se lle asigna, sen razón suficientemente xustificada, pasará á lista de espera ata que se lle asigne outro/a auxiliar, sempre que sexa técnicamente posible. Os cambios no persoal técnico asignado, así como nos horarios de prestación do servizo, que deban efectuarse, por circunstancias necesarias de organización do servizo, comunicaranse á persoa beneficiaria, seguindo en vigor o acordo asinado.4. Para o inicio da prestación do servizo, será requisito previo, asinar o acordo de servizo, segundo o modelo establecido no anexo I desta ordenanza.5. O persoal técnico elaborará un proxecto de intervención, segundo o anexo II desta ordenanza (anexo II da Orde do 22 de xaneiro de 2009), que deberá conter: días da semana de atención, horario concreto no que se desenvolverá a prestación, indentidade do persoal de atención directa responsable da execución do proxecto, obxectivos e tarefas a desempeñar no domicilio, seguimento efectivo da prestación no domicilio do usuario, con carácter mínimo bimensual.6. Farase entrega á persoa usuaria, dunha copia da ordenanza municipal de axuda no fogar, debidamente visada polo órgano competente.7. Así mesmo, entregarase á persoa usuaria e ao persoal de atención directa, do domumento que conteña as tarefas a desenvolver no domicilio.8. Informaráse ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto co informe do caso.9. O departamento de Servizo Sociais abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: - Un informe social, asinado por un traballador ou traballadora social da entidade titular do servicio. - Un proxecto de intervención, asinada polo técnico responsable, segundo o anexo II desta ordenanza (anexo II da Orde do 22 de xaneiro de 2009). - Un acordo de servizo asinado entre o concello de Curtis e a peroa usuaria, segundo o anexo I desta ordenanza. - Informes de seguemento periódicos, que terán un carácter bimensual, ou extraordinarios, cando as circunstancias así o aconsellen.1. A intensidade do servizo de axuda no fogar, con carácter xeral, en horas mensuais de atencións, distribuidas en función das necesidades da persoa usuaria e o informe técnico.2. A intensidade do servizo de axuda no fogar, para as persoas atendidas no marco do sistema de autonomía persoal e atención á dependencia, estará predeterminada no seu programa individualizado de atención. A súa aplicación horaria será flexible conforme co proxecto de intervención, de xeito que, cando menos, se garanta a cobertura das necesidades de atención, de xeito que, cando menos, se garanta a cobertura das necesidades de atención de carácter persoal na realización das actividades básica da vida diaria, relacionadas no artigo 4.1º a) da Orde de 22 de xaneiro de 2009, pola que se regul o servizo de axuda no fogar, todos os días da semana.3. Nos restantes casos, a intensidade do servizo, virá determinada na prescrición efectuada polo departamento de servizos sociais do concello.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase en atención á súa renda e, se é o caso, ao seu patrimonio. Teranse en conta, ademais, a renda e patrimonio do cónxuxe e a existencia de persoas conviventes, economicamente dependentes. Para o cálculo da citada capacidade económica, observaranse os criterios e regras dispostos na Resolución do 2 de decembro de 2008, da Secretaría de Estado de Políticas Sociais, Familia e Atención á Dependencia e Discapacidade, pola que se publica o Acordo do Consello Territorial do Sistema para a Autonomía Persoal e Atención á Dependencia, sobre determinación da capacidade económica do beneficiario e sobre os criterios de participación deste nas prestacións do dito sistema, así como ás normas regulamentarias promulgadas pola Xunta de Galicia que incorporen aquelas regras ao sistema galego de servizos sociais.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farse de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computrase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que dimunúan a seu valor, así como das débedas e obrigas persoais das cales deba responder, igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularse sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar.1.- No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atencíon recoñecido sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2.- Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratase dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o gra e nivel correspondente, a cantidade a pagar será minorada proporcionalmente á diminución das horas efetivas do servizo.4.- En ningún caso, o importante da participación económica que deberá ingresas a persoa beneficiaria en cocepto de copagamento, poderá exceder o 65% do custo do servizo determinado en termos de prezo/hora.1. Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 18 desta ordenanza.2. Sen prexuizo do anterior, poderán establecerse excepcións aos criterios xerais do referido copagamento nos casos en que a situación causante de aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.3. En calquera caso, establecerase un límite máximo de participación económica das persoas usuarias do 40% da súa capacidade económica. De conformidade co artigo 56.7 de Lei 13/2008, de servizos socias de Galicia, en todo caso, os ingresos que recade o concello de Curtis, en concepto de achega das persoas usuarias para a súa participación no custo dos servizos sociais comunitarios, estarán afetados ao financiamento dos servizos sociais que reciban. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Están obrigados ao pagamento do prezo público regulado nesta ordenanza, as persoas usuarias beneficiarias do servizo prestado por este Concello ás que se refire o artigo 5. A obriga de pagar os prezos públicos regulados neste acordo regulador, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1. Os prezos públicos contemplados nesta ordenanza satisfaranse con carácter posterior á prestación do servizo e con carácter específico, durante a primeira quincena do mes seguinte.2. Por parte do concello e sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual có importe correspondente ao servizo prestado no mes anterior que se remitirá á entidade bancaria elixida pola persoa beneficiaria para que se efectúa o pagamento. As infraccións e sancións rexeranse, no relativo ós pagos, pola Lei 58/2003, do 17 de decembro, xeral tributaria e polo Real Decreto 939/2005, do 29 de xullo, polo que se aproba o Reglamento Xeral de Recadación, e no resto das materias, polo disposto na Lei 13/2008, de 3 de decembro, de servizos socias de Galicia. Esta ordenanza derroga expresamente a ordenanza reguladora do servizo de axuda a domicilio publicada no BOP nº 51 de 17 de marzo de 2010, e calquera outra disposición de igual ou inferior rango que sexa contraria á mesma. Esta ordenanza entrará en vigor ao día seguinte da súa publicación no Boletín Oficial da provincia de A Coruña. Acordo de servizo Reunidos en o día. dunha parte don/dona.………….……………………………. con DNI:……………………. E doutra, en calidade de técnicaesponsable do servizo de axuda no fogar de CONCELLO DE CURTIS.1. Que o Concello de CURTIS, prestará o servizo de axuda no fogar (SAF), á persoa arriba citada.2. Que a prestación do servizo de axuda no fogar se realizará por un prazo de 1 ANO, con posibilidade de prórroga segundo valoración técnica do Departamento de Servizos Sociais.3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do 22 de xaneiro de 2009, que regula o servizo de axuda no fogar, á Ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar a cantidade de _______euros mensuais como contribución ao custo do servizo; cantidade resultante do ______% do custo do servizo, que o Concello e a Xunta de Galicia asumen, tendo en conta os seus ingresos familiares (según marca a ordenanza) establecidos para o ano 20.5. Que a persoa usuaria acepta domiciliar o aboamento da taxa do SAF establecido no punto 4º, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: Atencións de carácter persoal Atencións de carácter doméstico Atencións de carácter de apoio psicosocial Atencións de carácter socioeducativo Atencións de carácter técnico e complementario 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: **Entregar a comezos do ano a declaración de ingresos correspondentes o ano en curso. **Colaboración 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción.11. En cumprimento da Lei Orgánica 15/1999, do 13 de decembro, de Protección de Datos de Carácter Persoal, informámoslle que os seus datos serán incorporados a un ficheiro con datos de carácter persoal denominado SERVIZOS SOCIAIS cuxa finalidade é a prestación de Servizos Sociais ós habitantes do Concello de Curtis. Informámoslle así mesmo que os datos poderán ser comunicados a outras Administracións Públicas no ámbito de competencias semellantes ou materias comúns, en cumprimento da lexislación aplicable. Poderá comunicarnos a súa oposición a este tratamento de datos así como exercer os seus dereitos de acceso, rectificación e cancelación dirixíndose ao Responsable do Ficheiro, Concello de Curtis, Praza de España, 1.15310 Teixeiro (Curtis), sempre acreditando conforme a Dereito a súa identidade na comunicación 12. Xunto con este acordo, faise entrega da normativa reguladora do servizo de axuda no fogar do Concello de Curtis. Ambas as partes dan a súa conformidade a este acordo de prestación do SAF e asínao. Curtis, de de 20 A persoa usuaria A técnica responsable Antecedentes relevantes: Tipo de servizo a prestar Perfil dos/as profesionais Outros servizos: Existencia: Servizos/apoios: Nº de horas semanais: Técnico responsable: O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: - A persoa vive soa e carece de familiares e/ou redes distintas de apoio (20 puntos) - A persoa vive soa, carece de familiares e só ten apoio do contorno veciñal ou outras redes (18 puntos) A persoa convive con persoa sen capacidade para atendelo (ata 12 puntos): - Cunha persoa maior de 70 anos (3 puntos) - Cunha persoa con discapacidade ou dependencia (3 puntos) - Cunha persoa que carece de tempo (3 puntos) - Con incapacidade para organizarse (3 puntos) - Os familiares néganse a atendelo/a aínda que teñan posibilidades (8 puntos) Vive só/soa pero hai familiares con posibilidade de atendelos no mesmo concello ou a menos de 20 km (5 puntos) Está ben atendido (0 puntos) Total puntos apoio social - Cun membro xerador de conflicto de nivel moderado (1 punto) - Cun membro xerador de conflicto de nivel grave (2 puntos) - Con máis dun membro xerador de conflicto de nivel moderado (3 puntos) - Con máis dun membro xerador de conflicto de nivel grave (4 puntos) Familias en que ambos os proxenitores ou titores teñan importantes limitacións físicas ou psíquicas para proporcionar unha axeitada atencións os menores (2 puntos) Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos) Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos) Un menor (3 puntos) Dous menores (5 puntos) Tres menores (7 puntos) Catro ou máis menores (10 puntos) Total puntos situación familiar/socialización menores Non hai luz eléctrica (1 punto) Non hai auga corrente (1 punto) Non posúe WC (1 punto) Non posúe cuarto de baño completo (1 punto) Non ten neveira (1 punto) Non ten quentador (1 punto) Non ten lavadora (1 punto) Non reúne condicións mínimas de hixiene/habitabilidade (1 punto) Existen barreiras arquitectónicas no interior da vivenda (1 punto) Existen barreiras arquitectónicas no exterior da vivenda (1 punto) Situación de illamento ou de rexeitamento (10 puntos) Ausencia de relacións sociais (6 puntos) Existen escasas relacións coas persoas do contorno (4 puntos) Integración axeitada no contorno (0 puntos) Situacións xerais marxinais: baixo nivel cultural, inhabilidade social, desemprego, rexeitamento social (2 puntos) Familias con graves cargas que precisan alivio na súa dedicación ó familiar asistido (2 puntos) Domicilio no que conviven co interesado outras persoas en situación de discapacidade (2 puntos) Outras circunstancias especiais que levan ó solicitante a un estado de necesidade (2 puntos) Puntos Total xeral ” Contra esta ordenanza poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses. Curtis, 21 de xaneiro de 2013 O Alcalde Javier Francisco Caínzos Vázquez